Tabadut-is: D imesrifegn i teččen ikesman, yettawḍen alma d 70 n yisentimen di lqedd-is, yettas-d yakk d aberkan seg yiḍarren alama d aqerru, yesɛa aqamum-is d ahrawan d aɣezzfan, i tečč lejwayef, yettaker ṣyada n wiyyaḍ, itečč timellalin seg yigedfan n yimesrifgen wiyaḍ, akken diɣen itečč ifrax imecṭaḥ n yimesrifgen, d imesrifeg ikellun s tḥila, ma d agdef-is ixeddem-it di leɛlali n yisekla imeqqranen n ukalitus, d imesriffeg ixeddem tilisa deg yigenni, ulac imesrifeg aberrani ara ad d-ikcemen tilisa-s, Di teẓgi n Rric yella d amezdaɣ i lebda deg uḥemmal n ukalitus, si tama nniḍen tella yiwet n tumgist i d-yiwin ɣef tikli-s qqaren: Zik mi i neṭṭaq kullec: Tekker tgerfa twala tasekkurt amek tettecrured, tusem seg-s, dɣa taɛreḍ ad tɛandi-tt, telḥa cwiya taɛya, tufa ur tezmir ara, dɣa tebɣa ad d-tuɣal ɣer tikli-s, taɛreq-as tikli, dɣa yuɣal d inzi Tagerfa iwumi taɛreq tiki d ayenni i yerran tagerfa ur tleḥḥu ara d anṭaw kan i tneṭṭew. Ɣer DALLET Jean-Marie issegza-d tagerfa s 55